Tajkile cirkus
Załom. K rozestajenju mjez wowčerjom a sobudźěłaćerjemi cirkusa je zawčerawšim wječor w Załomju nad Sprjewju dóšło. Tam chcyše šef cirkusa ze swojimi přistajenymi cirkusowy stan natwarić, je pak sej za to wopačnu městnosć wupytał. Město łuki, za kotruž mějachu dowolnosć, rozsudźichu so póćmje za wopačnu ležownosć. To pak so jeje wobsedźerjej scyła njelubješe. Ze swojim awtom měrješe so tuž runu smuhu na direktora, tón pak móžeše nabok skočić a so njezrani. Wowčer na to z awta wulěze a so do direktora da. Dalšej eskalaciji 20lětny sobudźěłaćer cirkusa zadźěwa, při čimž pak so wowčer zrani a so na to z awtom zminy. Přiwołani policisća muža doma wopytachu a zwěsćichu, zo měješe wón 0,52 promilow alkohola w kreji. Tak sej jeho jězbnu dowolnosć hnydom wobchowachu. Sobudźěłaćerjo cirkusa mjeztym ze swojim direktorom stan na prawe městno přestajichu.
Z třomi promilemi po awtodróze
zul_Latn szl_Latn pol_Latn